Dunaszerdahely Város a községi önkormányzatokról szóló 1990. évi 369. törvény 6.§ (1) bekezdése szerint összhangban a települési és kisebb építési hulladékkezelési közszolgáltatási díjról és helyi adóról szóló 2004. évi 582. törvény 82.§ és 83.§, és későbbi módosításaival a következő rendeletet alkotja:

**Dunaszerdahely Város 2014/12. sz. (2014. december 9.) a települési és kisebb építési hulladékkezelési közszolgáltatási díjról szóló általános érvényű rendelete**

**1.§**

**Értelmező rendelkezések**

1. Dunaszerdahely Város (továbbiakban „város”) jelen általános érvényű rendelettel (továbbiakban „rendelet”) határozza meg atelepülési szilárd és kisebb építési hulladékkezelési közszolgáltatási díjat összhangban a települési szilárd és kisebb építési hulladékkezelési közszolgáltatási díjról és helyi adóról szóló 2004. évi 582. törvény és későbbi módosításaival.
2. Jelen általános érvényű rendelettel a város meghatározza a díj mértékét, díjcsökkentés feltételeit, azokat a feltételeket, amelyek teljesítését a díjfizetőnek igazolni kell, azokat a dokumentumokat, amelyeket a díjcsökkentéshez be kell nyújtani, a díj vagy annak arányos részének visszafizetését, mennyiségi gyűjtés esetében annak módját és a díj befizetésének határidejét.

**2.§**

**Díj mértéke**

1. A díj mértéke:
2. természetes személyek esetében egy személyre egy naptári napra 0,077 euró
3. jogi személyek és természetes személy – vállalkozók esetében, amelyeknél mennyiségi gyűjtést alkalmaznak, egy liter települési és kisebb építési hulladék után 0,0235 euró a 110,120 és a 1100 l hulladékgyűjtő edények esetében.

**3.§**

**Mennyiségi gyűjtés, annak módja és díj befizetésének határideje**

1. Mennyiségi gyűjtést alkalmaznak a:
2. jogi személyek esetében, akik a település területén található, nem vállalkozás céljára használt ingatlan használatára jogosultak vagy használják,
3. jogi személyek és természetes személy - vállalkozók esetében, akik a település területén található, vállalkozás céljára használt ingatlan használatára jogosult vagy használja.
4. Mennyiségi gyűjtés esetében a díjfizető és a díjkezelő megállapodik a hulladékgyűjtő edények térfogatától és az elszállítások gyakoriságáról.
5. A mennyiségi gyűjtésbe bekapcsolódott díjfizetők esetében a díj kivetése egész adó-megállapítási időszakra történik.
6. A díjfizetés történhet banki átutalással vagy készpénz befizetéssel a díjkezelő bankszámlájára, vagy készpénzben, a díjkezelő pénztárába (Dunaszerdahelyi Városi Hivatal) 300 euró összegig.
7. A díjfizető köteles a fizetés során feltüntetni az azonosító adatait, a díjkezelő bankszámlaszámát, az átutaló és az átutalás azonosítóját, amelyet a díjkezelő határoz meg.
8. A díj befizetésének határideje a díj kivetésről szóló határozat jogerőre emelkedésétől számított 15 nap, ha a díj nem haladja meg a 135 eurót.
9. Ha a kivetett díj mértéke több mint 135 euró, de nem haladja meg a 3000 eurót, akkor a befizetés történhet 2 azonos részletben, az 1. részlet befizetésének határideje a díj kivetésről szóló határozat jogerőre emelkedésétől számított 15 nap a második részlet befizetési határideje június 30.
10. Ha kivetett díj mértéke meghaladja a 3000 eurót, akkor a befizetés történhet 3 azonos részletben, az 1. részlet befizetésének határideje a díj kivetésről szóló határozat jogerőre emelkedésétől számított 15 nap a második részlet befizetési határideje augusztus 31., a harmadik részlet befizetési határideje pedig szeptember 30.
11. A díjat abban az esetben is be lehet egy összegben fizetni, ha a díjkezelő a díj kiszabását tartalmazó határozatban részletfizetést határoz meg, legkésőbb az első részlet befizetésének határidejéig.

**4.§**

**Díj kivetése természetes személy részére és annak érvényességi határideje**

Természetes személy esetében a díj befizetésének határideje a díj kivetésről szóló határozat jogerőre emelkedésétől számított 15 nap. Ha díj mértéke meghaladja a 29 eurót, akkor a befizetés történhet 2 részletben, a második részlet befizetési határideje augusztus 31. A díjat abban az esetben is be lehet egy összegben fizetni, ha a díjkezelő a díj kiszabását tartalmazó határozatban részletfizetést határoz meg, legkésőbb az első részlet befizetésének határidejéig.

**5.§**

**Díj csökkentés feltételei és okiratok**

1. A díjkezelő 50 %- kal csökkenti a díj mértéket:
2. a 70. életévüket betöltött természetes személyek részére, ha a lakásban vagy a családi házban csak egyedül vagy a férjével/feleségével él közös háztartásban. A díjcsökkentés először abban az adó-megállapítási időszakban nyújtandó, amelyben a természetes személy betölti a 70. életévét.
3. a 62. életévüket betöltött természetes személy részére, egészen a 69. életév betöltéséig, a következő feltételek fennállása esetén:
4. ha nem végez önálló jövedelemszerző tevékenységet, nincs munka- vagy időszakos munkavégzési viszonyban
5. nem lakik közös háztartásban önálló jövedelemszerző tevékenységet végző, munka- vagy időszakos munkavégzési viszonyban lévő személyekkel,
6. igazolja az 1. és 2. pontban felsoroltakat a társadalombiztosító által kiadott igazolással.
7. a súlyos fogyatékossággal élő személy vagy a kísérővel rendelkező súlyos fogyatékossággal élő személy vagy nagyrészt vagy teljesen magatehetetlen természetes személyek részére, arra az adó-megállapítási időszakra, amikor is ő súlyos fogyatékossággal élő személy részére kiállított igazolvánnyal vagy az illetékes hivatal határozatával/igazolásával, orvosi igazolással igazolni tudja, hogy a súlyos fogyatékossággal élő személy vagy a kísérővel rendelkező súlyos fogyatékossággal élő személy vagy nagyrészt vagy teljesen magatehetetlen természetes személy, ha a lakásban vagy a családi házban csak egyedül vagy a férjével/feleségével vagy csak a gondozóval él közös háztartásban, és ezt illetékes hivatal határozatával igazolni tudja.
8. a természetes személy részére – fiatalkorú vagy még tanuló, addig az adó-megállapítási időszakig, amíg be nem tölti a 25. életévét- a súlyos fogyatékossággal élő személy vagy a kísérővel rendelkező súlyos fogyatékossággal élő személy vagy nagyrészt vagy teljesen magatehetetlen természetes személyek részére, arra az adó-megállapítási időszakra, amikor is ő súlyos fogyatékossággal élő személy részére kiállított igazolvánnyal vagy az illetékes hivatal határozatával/igazolásával, orvosi igazolással a díjfizető vagy törvényes képviselője igazolni tudja, hogy a súlyos fogyatékossággal élő személy vagy a kísérővel rendelkező súlyos fogyatékossággal élő személy vagy nagyrészt vagy teljesen magatehetetlen természetes személy.
9. az anyagi szükséghelyzetben lévő személy részére, ha díjfizető hitelt érdemlő okiratokkal igazolni tudja, hogy anyagi szükséghelyzetben lévő személy és ezen tényt az illetékes hivatal által kiállított 6 hónapnál nem régebbi határozattal vagy az illetékes hivatal által kiállított 1 hónapnál nem régebbi igazolással alá támasztja. A díjcsökkentés az anyagi szükséghelyzetben lévő díjfizető kiskorú gyermekére is vonatkozik.
10. A díjkezelő az (1) bekezdés a) pontja szerinti díjfizető korára vonatkozó díjcsökkentés és a d) pont szerinti 2015.01.01-jétől súlyos fogyatékossággal élő személy esetében, nem igényli külön díjcsökkentési kérelem benyújtását.
11. Az (1) bekezdés a) pontjától d) pontjáig felsorolt (kivéve a (2) bekezdés esetében) díjfizető az a tény bekövetkeztétől számított 30 napon belül érvényesítheti díjcsökkentési igényét az adott adó- megállapítási időszakra vonatkozóan. A határidő elmulasztása a díjcsökkentés adott adó- megállapítási időszakra vonatkozó igény elévülését eredményezi. A 2015.01.01-jétől anyagi szükséghelyzetben lévő személy vagy a súlyos fogyatékossággal élő személy vagy a kísérővel rendelkező súlyos fogyatékossággal élő személy vagy nagyrészt vagy teljesen magatehetetlen természetes személy, a 2015. adó-megállapítási időszakra vonatkozóan díjcsökkentési igényét legkésőbb 2015.1.31-ig érvényesítheti.
12. Az a díjfizető, aki a (3) bekezdés szerinti díjcsökkentési igény érvényesítési határidejét elmulasztotta, a következő adó-megállapítási időszakban érvényesítheti igényét legkésőbb január 1-ig, ha jelen rendeletben meghatározott díjcsökkentési feltételeket teljesíti.
13. Ha a díjfizető hitelt érdemlő okiratokkal igazolni tudja, hogy több mint 90 napon keresztül a fizetési időszak alatt nem tartózkodik vagy nem tartózkodott Dunaszerdahely területén, akkor a díjkezelő erre az időszakra díj összegét 90%-val csökkenti. A díjcsökkentés okát alátámasztó okiratok:

a) diákok esetében: az iskolalátogatási igazolás, amely középiskolások esetében egy tanévre szól, főiskolások/egyetemisták esetében egy szemeszterre és ideiglenes elszállásolásról szóló igazolás Dunaszerdahely Városon kívül vagy ideiglenes lakhelyről szóló igazolás. Olyan díjfizető esetében, aki külföldön tanul, aki Dunaszerdahely Várostól több mint 80 km távolságban végez tanulmányokat a Szlovák Köztársaság területén, azok részére az ideiglenes elszállásolásról szóló igazolás Dunaszerdahely Városon kívül vagy ideiglenes lakhelyről szóló igazolás nem szükséges.

b) az olyan díjfizető, aki munkaviszonyban áll Dunaszerdahely területén kívül a Szlovák Köztársaság területén és a munkavégzés helyén van elszállásolva: a munkáltatói igazolás a munkavégzés helyéről és a Dunaszerdahely Város területén kívüli ideiglenes elszállásolásról szóló igazolás, bérleti szerződés és a lakáskezelő igazolása a bérleti díj fizetéséről vagy a bérbeadó a bérleti jogviszony fennállásáról szóló, hiteles aláírással ellátott becsületbeli nyilatkozata, tulajdoni lap, vagy az ideiglenes lakhelyről szóló igazolás is szükséges.

c) az olyan díjfizető, aki külföldön tartózkodik (kivéve diákok) és Dunaszerdahely Város területén kívül van elszállásolva: külföldi állam lakhely igazolása, munkáltató igazolása, vízum, a külföldi munkaközvetítő ügynökség igazolása, munkavállalásai engedély, külföldi betegbiztosítási igazolás

Ha a díjfizető külföldön Dunaszerdahely Várostól 60 km távolságon belüli dolgozik, annak az elszállásolásról szóló igazolást vagy a bérleti szerződést és a bérbeadó vagy lakáskezelő igazolását a bérleti díj fizetéséről is be kell benyújtani.

d) az olyan díjfizető, aki mint nemzetközi fuvarozást végző tehergépkocsi vezető dolgozik: munkáltató igazolása a tehergépkocsi vezető által külföldön eltöltött munkanapok számáról.

e) egyéb esetekben: gyógykezelési igazolás, szociális intézményben való tartózkodásról szóló igazolás, szabadságelvonó intézményben, előzetes fogságban való tartózkodásról szóló igazolás, eltűnt személyek estében a büntető eljárást végző szervek igazolása, vagy bírósági határozat, azon község ideiglenes lakhelyről szóló igazolása, amelyben az adott tárgyévben a díjcsökkentést igénylő díjfizető ideiglenes lakhellyel rendelkezett,ott tartózkodott és a díjat az adott községnek befizette, azt a tényt, hogy az adott lakásban vagy házban senki nem lakik az ingatlan energetikai szolgáltatója által kiállított számla igazolja.

1. Az (5) bekezdés szerinti díj mértékének csökkentése igényének érvényesítési ideje a díj kivetéséről szóló határozat kézhezvételétől számított 30 nap, abban az esetben, ha viszont még nem került sor a díj kivetésére, akkor annak a ténynek a bekövetkeztétől számított 30 nap, amely alapján érvényesíteni lehet a díj mértékének csökkentési igényét, legkésőbb azonban az adott adó-megállapítási időszak december 31-ig. A határidő elmulasztása a díj mértékének csökkentési igény érvényesítésének elévüléséhez vezet.
2. Abban az esetben, ha díjkezelő úgy határoz, az (5) bekezdés c) pontja szerinti díjfizetők, akik több mint egy adó-megállapítási időszakon át tartózkodnak külföldön, a következő adó-megállapítási időszakban (kivéve azt az adó-megállapítási időszakot, amelyben először igényelte a díjcsökkentést) becsületbeli nyilatkozatával (a díjkezelő nyomtatványán) igazolhatja, hogy a díjcsökkentés szempontjából döntő tények fennállnak, amelyhez csatolni kell a külföldi állam, illetékes közigazgatási szerve által kiállított lakhely igazolásának másolatát
3. A díjkezelő a díjfizetőnek a kivetett díjat, a törvény szigorának mérséklésére vagy megszüntetésére vonatkozó kérelme alapján, határozatában csökkentheti vagy elengedheti.

**6.§**

**Díjcsökkentés közös rendelkezései**

1. A díj csökkentését indokoló okiratokat a díjfizető köteles minden olyan adó-megállapítási időszakban külön benyújtani, amelyben a díjcsökkentés szempontjából döntő tények fennállnak.
2. A díjkezelő a díj mértékének csökkentését írásbeli kérelem alapján adja meg, a hitelt érdemlő, érvényes okiratok eredeti vagy hitelesített másolatának benyújtása mellett, amelyek igazolják azon tényt, amely a díj mértékének csökkentési igény alapjául szolgál. Az okirat kiállításának dátuma meg kell, hogy egyezzen azzal az időszakkal, amelyre díj mértékének csökkentés igénye szól, kivéve azon iskolalátogatási igazolásokat, amelyek egy tanévre vagy egyes szemeszterre szólnak. Az okiraton fel kell tüntetni, hogy a díjfizető mettől meddig tartózkodott város területén kívül. Különös figyelmet érdemlő esetekben a város polgármestere más dátummal kiállított, más hitelt érdemlő hivatalos okiratot, a tartózkodási időszak végének feltüntetése nélkül, is elfogadhat.
3. Abban az esetben, ha díjkezelő úgy határoz, akkor elegendő az okirat nem hitelesített másolatát benyújtani és az eredeti példányt a díjkezelő megbízott alkalmazottjának megtekintésre bemutatni.
4. Az 5.§ (1) bekezdés a) ponttól e) pontig és a (3) bekezdésben felsorolt okiratok közül egyes esetekben a díjkezelő konkrétan meghatározhatja a díjcsökkentés szempontjából döntő tényeket igazoló, benyújtandó okiratok fajtáját.
5. A díjcsökkentés szempontjából döntő tények megszűnését a díjfizető, azok bekövetkezte után, 30 napon belül köteles jelenteni a díjkezelőnek.

**7.§**

**Díjvisszafizetés**

## A város visszafizeti a díjat vagy annak arányos részét a díjfizetőnek, akinek az adó-megállapítási időszak folyamán megszűnt az díjfizetési kötelezettsége, ha a törvényes 30 napos határidőig értesíti a díjkezelőt (vagyonnyilvántartás, adó- illetékügyi és vállalkozási osztály) és benyújtja az illeték vagy annak időarányos részének visszafizetésére vonatkozó, a település általános érvényű rendeletében megállapított feltételek teljesítését igazoló okiratokat.

## Abban az esetben, ha a díjfizetőnek a fizetési időszak megszűnéséig a díjkezelővel szemben díj- vagy adótartozása van az előző adó-megállapítási időszakból, akkor a befizetett összeg vagy annak arányos része az adótartozás térítésére kerül felhasználásra.

## A fizetési kötelezettség megszűnését igazoló hitelt érdemlő okiratok:

## más község állandó lakhely bejelentésről szóló igazolása vagy a személyi igazolvány fénymásolata – állandó lakhely megszűntetése estében

## ideiglenes lakhely megszűntetési javaslat másolata a lakhely bejelentő igazolásával együtt – ideiglenes lakhely megszűntetése esetében

## tulajdonjog bejegyzésének engedélyezéséről szóló határozat – ingatlan tulajdonjogának megszűntetése estében

## üzemeltetési egység, cégjegyzék kivonat, vállalkozási vagy egyéb nyilvántartásból származó kivonat – vállalkozás megszűntetése/ felfüggesztése esetében, üzemeltetési egység megszűntetése, jogi személy megszűntetése esetében

## halotti anyakönyvi kivonat- díjfizető elhalálozása esetében

## Ha a díjfizető azt állítja, hogy a díjkezelővel szemben díjtúlfizetéssel rendelkezik, amelyet a díjkezelő nem tart nyilván, akkor a díjfizetőnek kell igazolnia a díj befizetését hiteles banki kivonattal, postai vevénnyel vagy befizetési igazolással.

## A város visszafizeti a díjat vagy annak arányos részét a díjfizetőnek, ha írásbeli kérelme alapján jelen rendelet 5.§ alapján díjcsökkentésben részesül, abban az esetben, h a díjfizetőnek nincs a díjkezelővel szemben díj- vagy adótartozása az előző adó-megállapítási időszakból.

**8.§**

**Díjkivetés a lakáskezelő részére**

A díjkezelő meghatározza, hogy lakóházak esetében, ha a tulajdonostársak által meghatározott kezelő belegyezik, akkor a díj az ő részére kerül kivetésre és a kivetett díj befizetéséért a kezelő felel.

**9.§**

**Átmeneti rendelkezések 2015. január 1-től**

A 2014.12.31. előtt megkezdett, de jogerősen még be nem fejezett díjcsökkentési vagy elengedési adóeljárás befejezésére a Dunaszerdahely Város 2012/22. sz. (2012. december 4.) a települési szilárd és kisebb építési hulladékkezelési közszolgáltatási díjról szóló általános érvényű rendelete és 2014.12.31-ig hatályba lépő módosításainak rendelkezései vonatkoznak.

**10.§**

**Hatályon kívül helyező rendelkezések**

E rendelet hatályba lépésével Dunaszerdahely Város 2012/22. sz. (2012. december 4.) a települési szilárd és kisebb építési hulladékkezelési közszolgáltatási díjról szóló általános érvényű rendelete és későbbi módosításai hatályát veszti.

**11.§**

 **Hatály**

Jelen általános érvényű rendelet 2015. január 1-jén lép hatályba.

Kelt, Dunaszerdahely 2014.12.14.

JUDr. Hájos Zoltán

 polgármester

A Képviselő-testület ezen általános érvényű rendeletét a 2014.12.09. testületi ülésén hozta.

Az általános érvényű rendelet javaslata a lakosság értesítése érdekében a városi hivatal hirdetőtábláján és internetes honlapján 2014.11.24-én lett közzé téve.

Az elfogadott általános érvényű rendelet a városi hivatal hirdetőtábláján és internetes honlapján 2014.12.14. lett közzé téve.

Ezen általános érvényű rendelet 2015.01.01. lép hatályba